CELEX: 
Language: et
Date: 2021-01-20 00:00:00
Title: KOMISJONI DELEGEERITUD MÄÄRUS (EL) …/…, millega muudetakse Euroopa Parlamendi ja nõukogu määrust (EL) 2018/848 ettevõtjate rühmi käsitlevate nõuete osas

SELETUSKIRI
            
            
               1.DELEGEERITUD ÕIGUSAKTI TAUST
            
            
               Pärast uue mahepõllumajanduslikku tootmist käsitleva määruse vastuvõtmist, mida hakatakse kohaldama 1. jaanuaril 2022, on vaja vastu võtta delegeeritud määrus, millega muudetakse määrust (EL) 2018/848, et lisada täiendavad sätted ettevõtjate rühmade kohta. Mahepõllumajandussektoril peab olema õiguskindlus seoses nõuetega, mida kohaldatakse ettevõtjate rühmade suhtes, ning ELi liikmesriikidel peab olema piisavalt aega nende nõuete integreerimiseks oma siseriiklikesse õigusaktidesse.
            
            
               2.ÕIGUSAKTI VASTUVÕTMISELE EELNENUD KONSULTATSIOONID
            
            
               Õigusakti arutati põhjalikult liikmesriikidega mahepõllumajandusliku tootmise ekspertide rühmas ning samuti mahepõllumajandussektorit esindavate peamiste organisatsioonidega, nagu IFOAM, COPA-COGECA ja EOCC. Põllumajanduse ja maaelu arengu peadirektoraat tegi nõuete koostamisel tihedat koostööd teiste peadirektoraatidega nende eripädevuste raames. Teavitati ka WTO partnereid ning viidi läbi üldised avalikud konsultatsioonid. 
            
            
               3.DELEGEERITUD ÕIGUSAKTI ÕIGUSLIK KÜLG
            
            
               Käesolevas delegeeritud õigusaktis sätestatakse täiendavad õigusnormid ettevõtjate rühmade kohta.
            
            
               KOMISJONI DELEGEERITUD MÄÄRUS (EL) …/…,
            
            
               20.1.2021,
            
            
               millega muudetakse Euroopa Parlamendi ja nõukogu määrust (EL) 2018/848 ettevõtjate rühmi käsitlevate nõuete osas
               
            
               (EMPs kohaldatav tekst)
            
            
               EUROOPA KOMISJON,
            
            
               võttes arvesse Euroopa Liidu toimimise lepingut,
            
            
               võttes arvesse Euroopa Parlamendi ja nõukogu 30. mai 2018. aasta määrust (EL) 2018/848, mis käsitleb mahepõllumajanduslikku tootmist ja mahepõllumajanduslike toodete märgistamist ning millega tunnistatakse kehtetuks nõukogu määrus (EÜ) nr 834/2007,
                  1
                eriti selle artikli 36 lõiget 3,
            
            
               ning arvestades järgmist:
            
            
               (1)Määruse (EL) 2018/848 artikli 36 lõikes 1 on sätestatud teatavad nõuded ettevõtjate rühmadele. Ettevõtjate rühma liikmete geograafilise läheduse ühtlustatud tõlgendamise huvides tuleks sõnaselgelt sätestada, et liikmed peavad tegutsema samas riigis. 
            
            
               (2)Sisekontrollisüsteemi loomise ja toimimise miinimumnõuete kehtestamiseks tuleks määrata kindlaks järgmised aspektid: liikmete registreerimine, sisekontrollid, uute liikmete või olemasolevate liikmete uute tootmisüksuste või uute tegevusalade heakskiitmine, sisekontrollisüsteemi inspektorite koolitamine, meetmed nõuete rikkumise korral ja sisemine jälgitavus. 
            
            
               (3)Sellega seoses tuleks lisada nõue määrata sisekontrollisüsteemi juht ja üks või mitu sisekontrollisüsteemi inspektorit, et tagada sisekontrollisüsteemi nõuetekohane rakendamine pädevate töötajate poolt.
            
            
               (4)Lisaks on sisekontrollisüsteemi ühtlustatud hindamisraamistiku loomiseks asjakohane lisada loetelu olukordadest, mida tuleb käsitada puudulikuna.
            
         
         
            
               (5)Määrust (EL) 2018/848 tuleks seepärast vastavalt muuta.
            
            
               (6)Selguse ja õiguskindluse huvides tuleks käesolevat määrust kohaldada alates määruse (EL) 2018/848 kohaldamise kuupäevast,
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               Määruse (EL) 2018/848 muutmine
            
            
               Määruse (EL) 2018/848 artiklit 36 muudetakse järgmiselt:
            
            
               1. Lõiget 1 muudetakse järgmiselt:
            
            
               a) punkt e asendatakse järgmisega:
            
            
               „e) koosneb üksnes liikmetest, kes tegelevad tootmisega või punktis a osutatud võimaliku lisategevusega, mis toimub geograafiliselt lähestikku samas liikmesriigis või samas kolmandas riigis;“
            
            
               b) punkti g lisatakse järgmine lõik:
            
            
               „Sisekontrollisüsteem hõlmab dokumenteeritud menetlusi, mis käsitlevad järgmist: 
            
            
               i)rühma liikmete registreerimine;
            
            
               ii)sisekontrollid, mis hõlmavad rühma igale liikmele tehtavaid iga-aastaseid kohapealseid füüsilisi sisekontrolle ja mis tahes täiendavaid riskipõhiseid kontrolle, mille kavandab igal juhul sisekontrollisüsteemi juht ja mida teevad sisekontrollisüsteemi inspektorid, kelle ülesanded on määratud kindlaks punktis h; 
            
            
               iii)olemasoleva rühma uute liikmete heakskiitmine või asjakohasel juhul olemasolevate liikmete uute tootmisüksuste või uute tegevusalade heakskiitmine, kui sisekontrollisüsteemi juht on selle sisekontrolliaruande alusel heaks kiitnud; 
            
            
               iv)sisekontrollisüsteemi inspektorite koolitus, mis peab toimuma vähemalt kord aastas ja millega peab kaasnema osalejate omandatud teadmiste hindamine;
            
            
               v) rühma liikmete koolitus sisekontrollisüsteemi menetluste ja käesoleva määruse nõuete alal;
            
            
                vi) dokumentide ja andmete kontroll; 
            
            
               vii)sisekontrollide käigus avastatud nõuete rikkumise korral võetavad meetmed, sealhulgas nende järelmeetmed;
            
            
               viii)sisemine jälgitavus, mis näitab rühma ühises turustussüsteemis tarnitavate toodete päritolu ja võimaldab jälgida iga liikme kõiki tooteid igas sellises etapis, nagu tootmine, töötlemine, ettevalmistamine või turuleviimine, sealhulgas rühma iga liikme saagise hindamine ja ristkontroll;“
            
            
               c) lisatakse punkt h:
            
         
         
            
               „h) nimetab sisekontrollisüsteemi juhi ja ühe või mitu sisekontrollisüsteemi inspektorit, kes võivad olla rühma liikmed. Nende ametikohti ei tohi kombineerida. Sisekontrollisüsteemi inspektorite arv peab olema piisav ja proportsionaalne eelkõige rühma tüübi, struktuuri, suuruse, toodete, tegevusalade ja mahepõllumajandusliku toodanguga. Sisekontrollisüsteemi inspektorid on pädevad rühma toodete ja tegevuse osas.
            
            
               Sisekontrollisüsteemi juht: 
            
            
               i)kontrollib rühma iga liikme vastavust punktides a, b ja e sätestatud kriteeriumidele;
            
            
               ii)tagab, et iga liikme ja rühma esindava juriidilise isiku vahel on kirjalik ja allkirjastatud liikmesusleping, millega liikmed kohustuvad: 
            
            
               –järgima käesolevat määrust; 
            
            
               –osalema sisekontrollisüsteemis ja järgima sisekontrollisüsteemi menetlusi, sealhulgas sisekontrollisüsteemi juhi poolt neile määratud ülesandeid ja kohustusi ning arvestuse pidamise kohustust; 
            
            
               –võimaldama juurdepääsu tootmisüksustele ja ruumidele ning viibima sisekontrollisüsteemi inspektorite tehtavate sisekontrollide ja pädeva asutuse või asjakohasel juhul kontrolliasutuse või kontrollorgani tehtavate ametlike kontrollide juures ning tegema neile kättesaadavaks kõik dokumendid ja andmed ning kaasallkirjastama kontrolliaruanded;
            
            
               –vastu võtma ja rakendama meetmeid nõuete rikkumiste korral vastavalt sisekontrollisüsteemi juhi või pädeva asutuse või asjakohasel juhul kontrolliasutuse või kontrollorgani otsusele ettenähtud aja jooksul;
            
            
               –teavitama viivitamata sisekontrollisüsteemi juhti nõuete rikkumise kahtlusest;
            
            
                iii)töötab välja sisekontrollisüsteemi menetlused ning asjaomased dokumendid ja registrid, ajakohastab neid ning teeb need sisekontrollisüsteemi inspektoritele ja vajaduse korral rühma liikmetele hõlpsasti kättesaadavaks;
            
            
               iv)koostab rühma liikmete nimekirja ja ajakohastab seda; 
            
            
               v)määrab sisekontrollisüsteemi inspektoritele ülesanded ja kohustused;
            
            
               vi)tegutseb rühma liikmete ja pädeva asutuse või asjakohasel juhul kontrolliasutuse või kontrollorgani vahelise kontaktasutusena, sealhulgas erandite taotluste korral;
            
            
               vii)kontrollib igal aastal sisekontrollisüsteemi inspektorite huvide konflikti aruandeid; 
            
            
               viii)kavandab sisekontrolle ja tagab nende nõuetekohase rakendamise kooskõlas punkti g teise lõigu alapunktis ii osutatud sisekontrollisüsteemi juhi ajakavaga;
            
            
               ix)tagab sisekontrollisüsteemi inspektoritele piisava koolituse ning hindab igal aastal sisekontrollisüsteemi inspektorite pädevust ja kvalifikatsiooni;
            
            
               x)kiidab heaks uued liikmed või olemasolevate liikmete uued tootmisüksused või uued tegevusalad; 
            
            
               xi)teeb otsuse meetmete kohta, mida võetakse nõuete rikkumise korral kooskõlas sisekontrollisüsteemi meetmetega, mis on kehtestatud dokumenteeritud menetlustes kooskõlas punktiga g, ning tagab nende meetmete järelmeetmed; 
            
            
               xii)   teeb otsuse alltöövõtu, sealhulgas sisekontrollisüsteemi inspektorite ülesannete alltöövõtu kohta, ja allkirjastab asjakohased kokkulepped või lepingud.
            
            
               Sisekontrollisüsteemi inspektor:
            
         
         
            
               i)korraldab rühma liikmete sisekontrolle vastavalt sisekontrollisüsteemi juhi kehtestatud ajakavale ja menetlustele;
            
            
               ii)koostab näidisvormi alusel sisekontrolliaruannete kavandid ja esitab need mõistliku aja jooksul sisekontrollisüsteemi juhile;
            
            
               iii)esitab ametisse nimetamisel kirjaliku ja allkirjastatud avalduse huvide konflikti kohta ning ajakohastab seda igal aastal;
            
            
               iv)osaleb koolitustel.“
            
            
               2. Lõikesse 2 lisatakse järgmine lõik:
            
            
               „Sisekontrollisüsteemi puudusteks loetakse vähemalt järgmised olukorrad:
            
            
               (a)peatatud / kehtetuks tunnistatud liikmesusega liikmete või tootmisüksuste toodete tootmine, töötlemine, ettevalmistamine või turuleviimine;
            
            
               (b)selliste toodete turuleviimine, mille puhul sisekontrollisüsteemi juht on keelanud nende märgistamisel või reklaamimisel mahepõllumajanduslikule tootmisele viitamise;
            
            
               (c)liikmete nimekirja uute liikmete lisamine või olemasolevate liikmete tegevuse muutmine ilma sisemise heakskiitmismenetluseta;
            
            
               (d)rühma liikme iga-aastase kohapealse füüsilise kontrolli tegemata jätmine asjaomasel aastal; 
            
            
               (e)sellistest liikmetest teatamata jätmine, kelle liikmesus on peatatud või kehtetuks tunnistatud;
            
            
               (f)suured kõrvalekalded sisekontrollisüsteemi inspektorite tehtud sisekontrollide ja pädeva asutuse või asjakohasel juhul kontrolliasutuse või kontrollorgani tehtud ametlike kontrollide tulemustes;
            
            
               (g)suured puudused asjakohaste meetmete kehtestamisel või vajalike järelmeetmete võtmisel sisekontrollisüsteemi inspektorite või pädeva asutuse või asjakohasel juhul kontrolliasutuse või kontrollorgani tuvastatud nõuete rikkumise korral;
            
            
               (h)sisekontrollisüsteemi inspektorite ebapiisav arv või sisekontrollisüsteemi inspektorite ebapiisav pädevus, arvestades ettevõtjate rühma tüüpi, struktuuri, suurust, tooteid, tegevusalasid ja mahepõllumajanduslikku toodangut.“
            
            
               Artikkel 2
            
            
               Jõustumine ja kohaldamine
            
            
               Käesolev määrus jõustub kahekümnendal päeval pärast selle avaldamist Euroopa Liidu Teatajas.
            
            
               Seda kohaldatakse alates 1. jaanuarist 2022.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel, 20.1.2021
            
         
         
            
               
                     Komisjoni nimel
               
               
                     president
                     Ursula VON DER LEYEN
               
            
         
         
            
                  
                     (1)
                  
                        ELT L 150, 14.6.2018, lk 1.